  Майя Бывальцева Удмуртиысь велосипедист Арслан Гильмутдинов Россиысь Паралимпи комитетлэн «Возвращение в жизнь» премиезлэн сыӵе ик нимын номинацияз вормиз. Лауреатъёсты пусъён Красноярскын ортчиз, ивортэ огазеяськонлэн пресс-службаез. Арслан Гильмутдинов – Россиысь спортъя дано мастер, 2018-тӥ арын Бразилиын трекын дуннелэн чемпионатаз бронза медаль утӥз, та арын ик Италиын шоссеын дуннелэн чемпионатаз вормиз. Дуннелэн кубокез понна вожвылъяськонлэн люкетъёсаз зарни, азвесь но кык бронза медальёс басьтӥз но Кубокез утӥз. Ачиз спортсмен сӥё-дано ужрадэ пыриськыны ӧз быгаты, со али сборъёсын. Россиысь Паралимпи комитетлэсь премизэ сётон ужрад туэ 13-тӥ ортчиз ни. Бадӟым ӵошатсконъёсын вормонъёс басьтэм спортсменъёсты дас номинациосъя пусйизы.  Тегъёс: Спорт Ижкар Удмуртия Россия сӧсыръёс велоспорт  